หุ้นปิดตลาดเช้าร่วง 6.37 จุด
ตลาดหุ้นวันที่ 20 ก.ค.ดัชนีปิดภาคเช้าที่ 1,206.59 จุด ลดลง  6.37 จุด  หรือ 0.53%  มูลค่าการซื้อขาย  12,130.20 ล้านบาท
20 ก.ค. 2555

ตลาดหุ้นวันที่ 20 ก.ค.ดัชนีปิดภาคเช้าที่ 1,206.59 จุด ลดลง  6.37 จุด  หรือ 0.53%  มูลค่าการซื้อขาย  12,130.20 ล้านบาท
นายธวัชชัย  อัศวพรไชย  ผู้อำนวยการฝ่ายวิเคราะห์หลักทรัพย์ บล.โกลเบล็ก เปิดเผยว่า ตลาดหุ้นแกว่งตัวแม้เปิดตลาดดัชนียังปรับตัวขึ้นต่อได้ แต่ต้านแรงขายทำกำไรไม่ไหว ส่งผลให้ดัชนีปรับตัวลดลงต่อเนื่อง โดยนักลงทุนขายหุ้นกลุ่มแบงก์ออกมาหลังประกาศงบไตรมาส 2 ออกมาเป็นไปตามคาด 
นอกจากนี้หุ้นกลุ่มพัฒนาอสังหาริมทรัพย์อาจเป็นเป้าหมายถูกขายเป็นกลุ่มถัดไปหลังจากที่ผ่านมารมาคาปรับขึ้นรับยอดโอนจากมาตรการบ้านหลังแรกไปแล้ว ขณะเดียวกับที่ราคาหุ้นแบงก์แม้จะย่อตัวลงมา แต่ก็มีส่วนต่างสู่ราคาเป้าหมายไม่มากนัก ต่างจากหุ้นกลุ่มพลังงานที่ราคายังมีส่วนต่างอีกมากเมื่อเทียบปัจจัยพื้นฐาน จัดเป็นหุ้นแรคการ์ดที่น่าสนใจ
แนวโน้มช่วงบ่ายคาดว่าดัชนียังคงทรงตัวหรือแกว่งตัวลงต่อ โดยมีแนวรับ 1,200 จุด เนื่องจากตลาดยังขาดปัจจัยใหม่ๆ สนับสนุน หลังกลุ่มแบงก์แจ้งงบเป็นไปตามคาดแล้วพลังงาน
หลักทรัพย์ 5อันดับแรกที่มีมูลค่าการซื้อขายสูงสุด ได้แก่PTTGC   มูลค่าการซื้อขาย 800.41 ล้านบาท ปิดที่  60.50  บาท  ไม่เปลี่ยนแปลงADVANC  มูลค่าการซื้อขาย 724.79  ล้านบาท ปิดที่ 195.50  บาท บวก  0.50 บาท  หรือ +0.26%KBANK   มูลค่าการซื้อขาย  716.60  ล้านบาท ปิดที่ 161 บาท ลดลง  1.50 บาท  หรือ  -0.92%  IVL   มูลค่าการซื้อขาย 569.97  ล้านบาท ปิดที่ 30.75  บาท บวก 0.25 บาท หรือ  +0.82%  CPF มูลค่าการซื้อขาย 567.79  ล้านบาท ปิดที่  34.75  บาท ลดลง 0.50 บาท หรือ -1.42%